મુંબઇ: રાજકુમાર હીરાણી હાલમાં રણબીર કપૂરને લઇને સંજય દત્તની બાયોપિકનું શૂટીંગ કરી રહ્યા છે અને આ ફિલ્મ બાદ તેઓ મુન્નાભાઇ સીરીઝની આગામી ફિલ્મનું કામ શરૂ કરશે. રાજકુમાર હીરાણીનું કહેવું છે કે તેઓ આ ફિલ્મ સીરીઝમાં હવે એક જ ફિલ્મ બનાવશે. આ વિશે વધુ જણાવતાં રાજકુમાર હીરાણી કહે છે, મારી પાસે મુન્નાભાઇ સીરીઝની ત્રીજી ફિલ્મ માટે પાંચ અડધી સ્ક્રિપ્ટ તૈયાર છે અને હું એમાંથી ગમે એ પસંદ કરીને ફિલ્મ બનાવી શકયો હોત, કારણ કે મને ખબર છે કે આ ફિલ્મને લોકો જોવા જશે જ. જો કે મારે પહેલી બે ફિલ્મો જેટલી જ સારી ત્રીજી ફિલ્મ પણ બનાવવી છે. હું હવે આ સીરીઝની છેલ્લી ફિલ્મ બનાવીશ અને ત્યારબાદ જો કોઇ અન્ય વ્યકિતએ આ સીરીઝને આગળ લઇ જવી હશે તો તે લઇ જઇ શકશે, પરંતુ એ ફિલ્મની સ્ક્રિપ્ટ સારી હોવી જોઇએ.